Festival tal-Eurovision 2006

Il-Festival tal-Eurovision 2006 kien il-51 edizzjoni tal-Festival tal-Eurovision u ġie organizzat fl-Olympic Indoor Hall ġewwa Ateni, il-Greċja fit-18 ta’ Mejju (għas-semifinali) u fl-20 ta’ Mejju (il-finali). Ix-xandar nazzjonali tal-festival kien ERT. Il-grupp Finlandiż Lordi rebħu l-festival bil-kanzunetta "Hard Rock Hallelujah" b'rekord ta' 292 punt. "Hard Rock Hallelujah" kienet l-ewwel kanzunetta rock li qatt rebħet il-Eurovision (il-Eurovision hu normalment assoċjat mal-mużika pop). Din kienet ukoll l-ewwel rebħa tal-Finlandja fil-Eurovision wara 40 sena ta' parteċipazzjoni.

Il-logo uffiċjali tal-festival kien l-istess bħal tal-2004 u l-2005 fejn il-bandiera tal-pajjiż ospititant tieħu post l-isfond tal-qalb. It-tema tal-2006 kien "Feel The Rhythm" ("Ħoss ir-Ritmu"). Din it-tema kienet ukoll il-bażi tal-kartolini għall-edizzjoni tal-2006, li enfasizzaw lill-Greċja bħala post storiku u wkoll bħala destinazzjoni turistika moderna.

Il-preżentaturi tal-Festival tal-Eurovision f'Ateni kienu l-kantant popolari Grieg Sakis Rouvas (ir-rappreżentant tal-Griegi fil-Eurovision 2004) u l-preżentatriċi televiżiva u attriċi Griega-Amerikana, Maria Menounos. Fis-semifinali, iż-żewġ preżentaturi tas-serata kantaw kanzunetta rebbieħa tal-Eurovision; "Love Shine A Light" tal-grupp Katrina and the Waves'. Għal wieħed mill-intervalli, Sakis Rouvas kanta verżjoni Ingliża tal-kanzunetta Griega "S' exo Erotefti" ("Jien inħobbok"). Helena Paparizou, li kantat il-kanzunetta rebbieħa fi Kjiv, irritornat fuq il-palk tal-Eurovision f'Ateni. Wara Sertab Erener u Ruslana, Helena Paparizou kompliet it-tradizzoni li tkanta fl-intervall tal-finali. Hi kantat "My Number One" u "Mambo!". Żeffiena Griegi kienu wkoll preżenti fl-atti ta' intervall, kif ukoll elementi oħra Griegi. CD u DVD uffiċjali kienu ppubblikati u kien hemm l-introduzzjoni tal-ktieb tal-ammiraturi li hu ktieb li minn din is-sena beda joħroġ kull sena u fih ikollu informazzjoni dettaljata ta' kull pajjiż parteċipant.

Biex is-serata finali ddum inqas ħin, il-ħin tal-votazzjoni dam għaxar minuti u l-proċedura tal-votazzjoni ġie mibdula: il-punti minn 1 sa 7 jidhru mal-ewwel fuq l-iskrin. Il-kelliema li jippreżentaw il-punti għal kull pajjiż jaqraw biss it-8, l-10 u t-12-il punt. Minkejja li dan kien mistenni li jgħaġġel il-finali, kien hemm xorta problemi fil-voti fejn xi klassifiki damu biex jitilgħu fuq l-iskrins. Il-kelliem tal-Olanda, Paul de Leeuw, ġab xi problemi fejn ta n-numru tal-mobajl lill-preżentatur Rouvas matul ir-riżultati Olandiżi, u b'hekk damu biex jitħabbru l-voti. Constantinos Christoforu, li kien qed jaqra l-voti għaċ-Ċiprijotti, x'ħin sellem u kien se jibda' jaqra' l-voti qal "Minn Nikosija, l-aħħar kapitali diviża fl-Ewropa".Kliem tradotti minn: "From Nicosia, the last divided capital in Europe". Matul il-qari tal-voti ta' Ċipru, l-iskrin kien qed juri dawk tal-iŻvizzera bi żball. Il-proċess tal-voti kien ikkritikat minħabba li naqqas l-atmosfera meta nqraw biss tliet voti minn għaxra, bħal ma kien jiġri qabel.

Il-festival tal-2006 ra l-1,000 kanzunetta tal-fesitval, meta "Every Song Is A Cry For Love" kienet kantanta minn Brian Kennedy għall-Irlanda fl-ewwel post tas-semifinali. L-Armenja għamlet id-debutt fil-Eurovision. Dawk li għandhom għal qalbhom il-Eurovision, urew ix-xokk tagħhom meta l-kanzunetta mil-Litwanja kkwalifikat waqt li dik Belġjana falliet.

Pajjiżi parteċipanti

Semifinali

Is-semifinali saret fit-18 ta' Mejju 2006.

Il-kanzunetti li kkwalifikaw huma kkuluriti u b'tipa grassa.

 #  Pajjiż  Artist/a/i  Kanzunetta Traduzzjoni għall-Malti Pożizzjoni  Punti1 ArmenjaAndréWithout Your LoveMingħajr Imħabbtek61502 BulgarijaMariana PopovaLet Me CryĦallini Nibki17363 SlovenjaAnžej DežanMr NobodySur Ħadd16494 AndorraJennySense TuMingħajrek2385 BelarussjaPolina SmolovaMumOmmi22106 AlbanijaLuiz EjlliZjarr e ftohtëNar u Ksieħ14587 BelġjuKate RyanJe t'adoreNadurak12698 IrlandaBrian KennedyEvery Song Is A Cry For LoveKull Kanzunetta Hija Bikja għall-Imħabba9799 ĊipruAnnet ArtaniWhy Angels CryGħaliex l-Anġli Jibku?155710 MonacoSéverine FerrerLa coco-danceIż-Żifna tal-Kokonut211411 Maċedonja ta’ FuqElena RisteskaNinanajnaNinanajna107612 PolonjaIch Troje u Real McCoyFollow My HeartInsegwi 'l Qalbi117013 RussjaDima BilanNever Let You GoMa Nitilqek Qatt321714 TurkijaSibel TüzünSüper starStilla89115 UkrajnaTina KarolShow Me Your LoveUrini Imħabbtek714616 FinlandjaLordiHard Rock HallelujahHard Rock Alleluja129217 NetherlandsTrebleAmambandaAmambanda 202218 LitwanjaLT UnitedWe Are The WinnersAħna r-Rebbieħa516319 PortugallNonstopCoisas de nadaAffarijiet Bla Tifsira192620 ŻvezjaCarolaInvincibleInvinċibbli421421 EstonjaSandraThrough My WindowMinn Ġewwa t-Tieqa Tiegħi182822 Bosnia-ĦerżegovinaHari Mata HariLejlaLejla226723 IżlandaSilvia NightCongratulationsAwguri1362

Finali

Il-pajjiżi fil-finali kienu:
l-erba' pajjiżi li jikkwalifikaw awtomatikament kull sena li huma Franza, il-Ġermanja, Spanja u r-Renju Unit;
l-ewwel għaxra mill-finali tal-2005;
l-ewwel għaxra mis-semifinali.

Il-finali saret nhar l-20 ta' Mejju 2006.

Pajjiżi skurati juru li kkwalifikaw għall-finali tal-Festival tal-Eurovision 2007, waqt li r-rebbieħ hu kkulurit.

 # Pajjiż  Artist/a/i  Kanzunetta  Traduzzjoni għall-Malti Pożizzjoni  Punti1 ŻvizzeraSix4OneIf We All Give a LittleJekk Kulħadd Jagħti Ftit 17302 MoldovaArsenium u Natalia GordienkoLocaMiġnuna20223 IżraelEddie ButlerTogether We Are OneFlimkien Aħna Ħaġa Waħda 2344 LatvjaCosmosI Hear Your HeartJien Nisma' lil Qalbek1630 5 NorveġjaChristine GuldbrandsenAlvedansenIż-Żifna tan-Nani 14 36 6 SpanjaLas KetchupUn Bloddy MaryBloody Mary21 18 7 MaltaFabrizio FanielloI DoIrrid2418 ĠermanjaTexas LightningNo No NeverLe Le Qatt15 36 9 DanimarkaSidsel Ben SemmaneTwist Of LoveIż-Żifna tal-Imħabba 1826  10 RussjaDima BilanNever Let You GoMa Nitilqek Qatt2 248 11 Maċedonja ta’ FuqElena RisteskaNinanajnaNinanajna12 56 12 RumanijaMihai TrăistariuTorneròSe Nirritorna4 172 13 Bosnia- ĦerżegovinaHari Mata HariLejlaLejla3 229 14 LitwanjaLT UnitedWe Are The WinnersAħna r-Rebbieħa6 162 15 Renju UnitDaz SimpsonTeenage LifeĦajja Żagħżugħa19 25 16 GreċjaAnna VissiEverythingKollox912817 FinlandjaLordiHard Rock HallelujahHard Rock Alleluja129218 UkrajnaTina KarolShow Me Your LoveUrini Imħabbtek7 14519 FranzaVirginie PouchainIl était tempsIż-żmien wasal22520 KroazjaSeverinaMoja štiklaIt-Takkuna Tiegħi1356 21 IrlandaBrian KennedyEvery Song Is A Cry For LoveKull Kanzunetta Hija Bikja Għall-imħabba1093 22 ŻvezjaCarolaInvincibleInvinċibbli517023 TurkijaSibel TüzünSüper StarStilla1191 24 ArmenjaAndréWithout Your LoveMingħajr Imħabbtek8129 

Xandara internazzjonali

Mappa

Parteċipazzjoni

Referenzi

Ħoloq esterni

Sit uffiċjali tal-Eurovision

Category:Edizzjonijiet tal-Festival tal-Eurovision
Category:Mużika fl-2006